CELEX: 62011TN0279
Language: fi
Date: 2011-05-30 00:00:00
Title: Asia T-279/11: Kanne 30.5.2011 — T&L Sugars ja Sidul Açúcares v. komissio

6.8.2011   
            
            
               FI
            
            
               Euroopan unionin virallinen lehti
            
            
               C 232/33
            
         Kanne 30.5.2011 — T&L Sugars ja Sidul Açúcares v. komissio
   (Asia T-279/11)
   2011/C 232/60
   Oikeudenkäyntikieli: englanti
   
      Asianosaiset
   
   
      Kantajat: T&L Sugars Ltd (Lontoo, Yhdistynyt kuningaskunta) ja Sidul Açúcares, Unipessoal Lda (Santa Iria de Azóia, Portugali) (edustajat: asianajaja D. Waelbroeck ja Solicitor D. Slater)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kyseinen SEUT 263 artiklan 4 kohdan mukainen kumoamiskanne ja/tai SEUT 277 artiklan mukainen väite asetuksen N:o 222/2011, asetuksen 293/2011, asetuksen 302/2001 ja asetuksen 393/2011 lainvastaisuudesta täyttää tutkittavaksi ottamisen edellytykset ja on perusteltu
            
         
               —
            
            
               kumoamaan poikkeuksellisista toimenpiteistä kiintiön ulkopuolisen sokerin ja isoglukoosin alennetulla ylijäämämaksulla unionin markkinoille saattamisen osalta markkinointivuoden 2010/2011 aikana annetun asetuksen N:o 222/2011
            
         
               —
            
            
               kumoamaan unionin markkinoilla alennetulla ylijäämämaksulla myytävien, kiintiön ulkopuolisen sokerin käytettävissä olevien määrien jakokertoimen vahvistamisesta, lisähakemusten hylkäämisestä ja hakemusten jättämisjakson lopettamisesta annetun asetuksen N:o 293/2011
            
         
               —
            
            
               kumoamaan poikkeuksellisen tuontitariffikiintiön avaamisesta tietyille sokerimäärille markkinointivuonna 2010/2011 annetun asetuksen 302/2011 ja
            
         
               —
            
            
               kumoamaan jakokertoimen vahvistamisesta 1. päivän ja 7. päivän huhtikuuta 2011 välisenä aikana haettujen sokerialan tuotteiden tuontitodistusten myöntämiseksi eräissä tariffikiintiöissä sekä tällaisten hakemusten jättämisen keskeyttämisestä annetun asetuksen 393/2011
            
         
               —
            
            
               toissijaisesti, toteamaan, että väite asetuksen 1234/2007 186 artiklan a kohdan ja 187 artiklan lainvastaisuudesta täyttää tutkittavaksi ottamisen edellytykset ja on perusteltu ja toteamaan nämä säämääräykset lainvastaisiksi ja kumoamaan riidanalaiset asetukset, jotka perustuvat suoraan tai epäsuorasti näihin säännöksiin
            
         
               —
            
            
               velvoittamaan Euroopan unionin, jota edustaa komissio, korvaamaan kaiken kantajien kärsimän vahingon, joka on aiheutunut siitä, että komissio on rikkonut oikeudellisia velvoitteitaan, ja vahvistamaan tämän korvauksen suuruudeksi 35 485 746 euroa, joka vastaa kantajien 1. lokakuuta alkaen ja 31. maaliskuuta 2011 päättyen kärsimää vahinkoa ja johon on lisätty hakijoiden kärsimä tappion jatkuminen tämän ajankohdan jälkeen tai vahvistamaan korvauksen suuruudeksi muun määrän, joka vastaa kantajille aiheutunutta vahinkoa tai vahvistamaan korvauksen suuruudeksi muun määrän, joka vastaa kantajille aiheutunutta vahinkoa ja jonka nämä tarvittaessa näiden menettelyjen kuluessa osoittavat, jotta erityisesti tulevaisuudessa aiheutuva vahinko otetaan asianmukaisesti huomioon
            
         
               —
            
            
               velvoittamaan vastaajan on maksamaan korvausmäärälle tuomion antamisesta tosiasialliseen maksusuoritukseen asti kertyvää korkoa, jonka määrä on Euroopan keskuspankin pääasiallisiin jälleenrahoitustoimiin soveltama korko lisättynä kahdella prosenttiyksiköllä tai muu ensimmäisen oikeusasteen tuomioistuimen asianmukaiseksi määrittämä koron määrä
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu asetuksen N:o 1234/2007 (1) rikkomiseen ja asianmukaisen oikeusperustan puuttumiseen. Riidanalainen asetus N:o 222/2011 rikkoo asetusta N:o 1234/2011, koska se käytännössä lisää kansallisten tuottajien tuotantokiintiöitä. Kantajan mukaan komissiolla ei ole tällaisia toimivaltuuksia ja sen toimivaltaan nimenomaisesti kuuluu tuotantokiintiöiden pienentäminen. Asetuksella N:o 222/2011 ei ole kuitenkaan saavutettu tällaista tulosta, vaan sillä vahvistetaan lainvastaisesti kiintiön ulkopuolista sokeria koskevan ylijäämämaksun määräksi 0 euroa, mikä on vastoin komission velvoitetta vahvistaa ylijäämämaksu ennaltaehkäisevälle tasolle. Sekä asetuksella N:o 222/2011 että asetuksella 302/2011 jätetään lisäksi huomiota tuontitoimenpiteille ja päätoimisille puhdistamoille asetuksella 1234/2007 oikeudellisesti taattu etusija silloin kun pyritään korjaamaan tuonnin vähenemisestä aiheutuvat markkinahäiriöt.
            
         
               2)
            
            
               Toinen kanneperuste, joka perustuu syrjintäkiellon periaatteen rikkomiseen. Kantajat väittävät, että ruoho- ja juurikassokerin kemiallisesta koostumuksesta riippumatta riidanalaisissa asetuksissa suositaan kotimaisia tuottajia maahantuontia harjoittavien puhdistajien kustannuksella.
            
         
               3)
            
            
               Kolmas kanneperuste, joka perustuu suhteellisuusperiaatteen loukkaamiseen. Riidanalaisilla asetuksilla pyritään ratkaisemaan maahantuodun raa'an ruokosokerin puutteesta aiheutuva sokeripula Euroopan unionin markkinoilla. Sen sijaan että ongelma olisi ratkaistu sallimalla raa'an ruokosokerin tarpeellinen tuonti, niillä lisättiin mahdollisuuksia kotimaiseen sokerin tuotantoon. Tuloksena on, että asetukset ovat ilmeisen soveltumattomia ja suhteettomia.
            
         
               4)
            
            
               Neljäs kanneperuste, joka perustuu luottamuksensuojan periaatteen loukkaamiseen. Kantajien mukaan komissio antoi toistuvia takeita siitä, ettei se tule lisäämään tuotantokiintiötä ja että se säilyttää tasapainon sidosryhmien välillä. Riidanalaiset asetukset oli kuitenkin selkeästi suunniteltu suosimaan kotimaista tuotantoa maahantuovien puhdistajien kustannuksella.
            
         
               5)
            
            
               Viides kanneperuste, joka perustuu huolellisuusperiaatteen, huolenpitovelvoitteen ja hyvän hallinnon periaatteen loukkaamiseen. Kantajat väittävät, että komissio laiminlöi aluksi kokonaan velvoitteensa toimia huolimatta markkinahäiriöitä koskevista toistuvista varoituksista, hyväksyi sitten selvästi epäasianmukaisia toimenpiteitä näiden häiriöiden poistamiseksi ja näin ollen huojutti neuvoston vakiinnuttamaa tasapainoa eri markkinaoperaattoreiden välillä.
               Kantajat vetoavat edellä mainittuihin mitätöimisperusteisiin SEUT 277 artiklan mukaisen lainvastaisuusväitteen nojalla myös asetusta N:o 222/2011 ja asetusta N:o 302/2011 vastaan. Toissijaisesti kantajat tekevät SEUT 277 artiklan nojalla lainvastaisuusväitteen, jonka mukaan asetuksen N:o 1234/2007 186 a artikla ja 187 artikla, joille riidanalaiset asetukset perustuvat, ovat lainvastaisia.
            
         
      (1)  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22.10.2007 annettu neuvoston asetus (EY) N:o 1234/2007 (EYVL L 299, s. 1).